Becici

Becici er en by i Budva kommune i Montenegro, to kilometer øst for byen Budva ved Adriaterhavet. Becici er en tidligere fiskerlandsby med en 1,7 km lang strand, hvor det bygges flere turisthoteller. Byen ligger i turismeområdet Budvanska rivijera. Det er sykehus, fire hoteller (2008) og to kirker i Becici. Folketallet er om lag 1 000.

Becici ligger langs stranden med relativt bratte, lite skogvokste fjell i bakgrunnen. Befolkningen har montenegrinsk majoritet, men mange russere bosetter seg i området i takt med utbyggingen av herskapsvillaer og turisme.

Hotel Splendid i Becici er russisk og det mest fornemme i Montenegro. Scener til James Bond-filmen Casino Royale ble spilt inn på hotellet.

Byer i Montenegro